gentaiscool/nusaparagraph_emot huggingface dataset:
Basa nuju bade uih ka Purwakarta, abdi ngangge bus primajasa anu lowat tol. Biasana mah paling lila dua jam ge geus nepi. Ngan abdi teu inget yen poe ieu teh aya demo buruh, jadi bus teu bisa kaluar ti gerbang tol Jatiluhur jeung Sadang. Abdi meuni geus sieun bisi diturunkeun di Bekasi. Pek teh di tengah tol macet total, kabeh kandaraan eureun. Abdi kajebak macet salila sajaman. Dina mobil bus meuni geus jengkel pisan, nya bus na ekonomi jadi panas pisan euweuh angin, nya loba nu ngarokok, aya budak orok ceurik deuihan. Geus kitu teh aya nu ngamen dina jero bus teu eureun-eureun. Abdi meuni geus hayang turun pisan da risih ku sagala sora bising.

Emotion: angry
Basa keur kelas 2 SMA, urang diajak Bayu nonton konser di daerah Bandung. Kabeneran idola urang maen didinya nyaeta band Tipe-X. Urang jeung Bayu geus jangjian beres sakola rek indit kaditu. Jadi ti imah keneh geus mekel baju ganti jang dipake diditu. Balik sakola urang panggih di parkiran jeung Bayu, indit babarengan kana motor. Urang dibonceng ku Bayu, da harita urang ka sakolana teu kana motor. Aya kana 45 menitan urang nepi ka tempat konser. Urang jeung Bayu kabagian posisi di tukang, sabab harita rada telat ka tempat konserna. Tapi sanajan kitu, urang bungah pisan bisa ninggali idola urang tampil langsung sanajan ti kajauhan oge. Urang ngabadikeun sababaraha foto jang kenang-kenangan.

Emotion: happy
Nalika kuring mimiti neuteup Sophie, kuring ceurik. Kabéh tegangan jeung kasieunan saméméh bagian cesarean masihan jalan ka syukur geus bisa salamat. orok abdi aman. Pamajikan kuring aman. Lila-lila jempé. Lajeng, ngahuleng leutik tina méja anjeun. Jerit-jerit leutik éta janten tangisan sadayana . Kuring nangsih bagja dina syukuran deui. orok abdi teh aman. Sagalana teu kunanaon. Geus lila nungguan. Pamajikan dijait. Sophie keur dipariksa ku dokter. Kuring ngan diuk di dinya ngarasa leuwih ti kaluar tempat nu biasana. Euweuh tempat jeung waktu nu leuwih mangpaat ti bapa di kamar ngajuru. Perawat nyandak Sophie. Émosi pisan terharu. Taya kecap anu diucapkeun. Kami ngan ukur nangkeup anjeunna sareng nyium anjeunna  teras resep nahan putri urang pikeun ci mata jang kahiji kalina.

Emotion: happy
Rommy teu nyangka bakal meunang pangajen mahasiswa teladan di kampus. Manehna ngan hayang diajar saloba mungkin tur lulus dina waktu nu tepat. Sanajan kitu, usaha na malah mere hasil anu leuwih nalika hiji mangsa diumumkeun yen manehna geus dipilih salaku mahasiswa teladan di kampusna. Rommy bungah pisan waktu ngadenge beja ieu. Manehna henteu percaya yen usahana aya hasilna. Rommy langsung mere kabar ka kulawarga ngeunaan prestasi anu ngabanggakeun. Engkena, dina mangsa upacara pangajen, manehna bakal dipanggil ka podium. Rommy ngarasa reueus pisan sabab narima pangajen di hareupeun jalma rea. Manehna ngarasa diajenan tur bisa jadi inspirasi manehna pribadi pikeun nuluykeun usahana leuwih giat deui. Rommy ngahaturkeun nuhun ka sadayana. Ku pangajén ieu, Rommy ngarasa leuwih sumanget. Manehna yakin yen usahana bakal ngahasilkeun hasil anu alus pisan di mangsa kahareupna.

Emotion: happy
Naon anu kudu dipigawé lamun ngalaman gagal marake rem bari nyetir dikecepatan nu tinggi?
Mobil:
Ngoyagkeun rem, lamun teu mangaruhan teuing,
Turunkeun gigi ka panghandapna laun. Matic? Pindah ti D ka 2 lajeng 1. CVT? Maén rem leungeun.
Lamun laju masih teuing tinggi tapi aya halangan di hareup, néangan wewengkon nu bisa Anjeun jadikeun jalur salamet  pikeun, contona, lahan kosong, semak-semak.
Motor:
Ngoyagkeun rem, lamun teu mangaruhan teuing,
Turunkeun gigi ka panghandapna laun. Matic? Oh, kumaha damang? Turunkeun duanana suku sabisa. Éta fungsi naek motor nganggo sapatu.
Manggihan wewengkon nu Anjeun kasarna bisa nyieun jalur salamet contona lahan kosong, semak- semak. Saloba urang bisa leuwih hadé pikeun ngaronjatkeun persenan kaamanan ti ngaronjatkeun persenan jang  cilaka.

Emotion: fear
Ieu sababaraha cara pikeun ngatasi rasa era nganggo baju anu sami sareng jalma sanes. Paduli acuk sarua, difokuskeun diri jeung naon rek ngahontal tina acara. Inget yen anjeun datang ka acara pikeun boga waktu nu sae tur berinteraksi sareng jalma sejen, teu ngabandingkeun panampilan. Milarian batur anu tiasa janten rerencangan atanapi batur sapagawean anu pikaresepeun pikeun diajak ngobrol. Ieu bisa mantuan anjeun ngarasa leuwih nyaman jeung nungkulan isin. Robah pandangan anjeun sarta pikir positif. Mun aranjeunna nengetan, maranehna malah bisa manggihan eta lucu tur kirang ngerakeun. Seuri jeung cobaan seuri. Ieu tiasa ngabantosan anjeun langkung percaya diri sareng ngaleungitkeun rasa isin. Fokus kana interaksi sareng jalma sanes sareng sanes kana baju anu sami. 

Emotion: shame
Jang ngahindaran panyakit herpes aya sababaraha cara nu bisa dilakukeun. Lamun can pernah meuanngkeun cacar air pisan, usahakeun jang teu deukeut jeung jelema nu keur cacar. Ngalakukeun vaksin jang nyegah infeksi virus. Hiji jelama teu bisa meunangkeun herpes lamun can pernah meunangkeun cacar air, jadi salah sahiji carana nyaeta ngalindungi diri tina cacar air ku cara ngalakukeun vaksin cacar. Lamun geus kaalaman herpes, kudu mindeng ngumbang leungeun ngameh panyakit ieu teu nyebar ka bagian awak nu sejen. Sabisa-bisana ngahindaran paantel jeung jelema nu keur boga panyakit herpes sabab paantel teh jadi salah sahiji cara nyebarkeun panyakit ieu. Nu terakhir ngajaga sistem kekebalan tubuh ngameh teu nurun, jadina virus hese jang ngainfeksi awak.

Emotion: sad
Aya sababaraha hal anu anjeun tiasa laksanakeun pikeun ngatasi rasa era nalika katewak ngalakukeun anu goreng. Narima tanggung jawab lampah anjeun. Tong nyieun alesan atawa nyalahkeun batur. Lamun anjeun ngarasa kaliru pikeun lampah anjeun, menta hampura ka jalma anu kapangaruhan atawa menyakiti ku lampah anjeun. Ulah ngulang kasalahan anu sarua dina mangsa nu bakal datang. Diajar tina kasalahan anjeun sareng nerapkeun pangajaran dina tindakan anjeun salajengna. Ulah ngantep hiji kalakuan goreng mangaruhan negatif rasa diri anjeun sarta harga diri. Percaya kana kamampuan sareng bakat anjeun, sareng fokus kana hal-hal anu positif dina kahirupan anjeun. Sakapeung, ngobrol sareng jalma anu tiasa dipercanten tiasa ngabantosan ngaleungitkeun rasa isin sareng ngolah parasaan anjeun.

Emotion: shame
Salaku jalmi anu tos sababaraha taun janten panyanyi, lamun bade tampil di hareupeun rebuan nepikeun puluhan rebu jalmi pasti tetep ngarasa sieun jeung aya rasa deg-degan. Komo lamun ngadangu panonton anu ngagorowok teu sabar nyambut panyanyi anu bakal tampil, pasti bakal leuwih sieun. Hiji waktos aya hiji panyanyi anu bade tampil di Jepang, manehna sieun pisan nepika teu tiasa bobo, teu dahar lantaran teu kabayang engke bakal kumaha. Manehna oge sempet mikir yen manehna hoyong balik wae, moal janten tampil, tapi manehna oge mikir pasti leuwih loba jalmi anu kuciwa lamun manehna teu aya. Tungtungna manehna diuk di korsi panongton, ngabayangkeun engke sabari nenangkeun dirina supados leuwih siap kanggo tampil. 

Emotion: fear
urang tiasa ngartos bédana antara calana denim mirah tur hebat. Ieu opat Rahasia anu ngabédakeun jeans mahal sareng murah. 1. Desain mangaruhan biaya. Salah sahiji hal anu nyumbang kana denim high-end nyaéta desain.
Jeans mahal pasti gaduh detil anu langkung saé tibatan jeans murah. Pola hese, tombol sareng fitur hiasan, kualitas jahitan, cuci sareng ukuran sadayana nyumbang kana harga. 2. Branding jeung reputasi nangtukeun harga. Branding mangrupikeun hal utama anu nyorong para nasabah pikeun ngaitkeun produk dumasar kana persépsina. 3. Bahan jeung standar manufaktur. Denim high-end dijieun tina bahan kualitas sapertos selvedge Jepang, denim halus atanapi 100 persen buatan tangan. Titik utama anu urang kedah perhatoskeun nalika urang hoyong mésér jeans nyaéta kualitas bahan anu dipikahoyong.

Emotion: shame
Abdi gaduh rerencangan anu meunang ancaman ti mantan kabogohna sorangan. Jadi awalna teh manehna geus teu hayang deui ka kabogohna lantaran diajak nu aneh-aneh, tapi di kabogohna teh teu hoyong putus jeung rerencangan abdi ieu teras manehna dipaksa tetep janten kabogohna, lamun putus kabogohna ngancem bakal neleg ubar kanggo maehan dirina sorangan. Rerencangan abdi sieun bisi manehna kalahkah dituduh janten jalmi anu ngabunuh kabogohna lantran manehna anu salila ieu sasarengan jeung kabogohna eta, matak manehna oge mimitina mah teu wani nyarita ka sasaha lantaran lamun ngalaporkeun ka batur bisi manehna anu dicilakakeun ku kabogohna sorangan. Tapi untungna kanyaohan ku abdi pas manehna nuju ceurik sorangan di imahna. 

Emotion: fear
Nalika ujian Nasional réngsé kuring indit ulin jeung babaturan kuring ka tempat kaulinan. Babaturan kuring namina Ani. Samemeh ka dinya urang balik heula ka imah ganti baju jeung menta idin ka kolot. Nalika kami dugi ka tempat kaulinan, kami ningali seueur tunggangan anu katingalina seru. Urang ogé numpak kaulinan roller coaster, kaulinan éta nu paling seru. Saparantos dugi sareng turun tina tunggangan, Ani ujug-ujug hayang pipis sabab tadi di angkot manehna loba nginum cai. Kuring ngadagoan Ani di luar kamar mandi. Teu kungsi lila Ani kaluar deui, tapi pas ngaliwat kuring teu ngomong naon-naon tapi terus leumpang, digeroan tapi teu ngajawab, beuki tarik kuring ngageroan, tapi tetep teu kasampak, kuring nuturkeun manehna terus narik leungeunna pikeun malikkeun awakna. Tapi tetela ditingali eta teh lain Ani, tapi jelema nu pakean jeung dedeganana sarimbag jeung Ani. Kuring éra sareng langsung menta hampura kusabab salah orang. Ahirna kuring balik deui ka kamar mandi pikeun néangan Ani, pas kuring papanggih jeung Ani kuring langsung nyaritakeun kajadian nu tadi, jeung Ani seuri ngagakgak ngadangukeun carita urang.

Emotion: shame
Baheula ker masih aktif ngiringan event Kantos pendak sareng idola, salami acara YouTube Fanfest taun 2018. Anjeunna mangrupikeun YouTuber Gamer . Anjeunna sumpah pisan ngahibur, salian ti éta anjeunna ogé masihan inspirasi ka kuring. Acarana teh nyaeta 2018 YouTube fanfest atanapi YTFF di Central Park ragrag dina bulan Séptember. Kuring terang ngeunaan acara éta kusabab youtuber Gamer idola kuring masangkeun acara éta. jadi weh Sareng kuring badé sumping ka acara sareng adi kuring. Singkat carita, urang telat kana acara. Bari leumpang ngaliwatan hiji réstoran, kuring nempo salah sahiji youtubers idola. Teras abdi nyarios ka adi nu Kantos pendak sareng idola, salami acara YouTube Fanfest taun 2018. Anjeunna mangrupikeun YouTuber kaulinan. Anjeunna pisan ngahibur, salian ti éta anjeunna ogé masihan inspirasi ka kuring, resep pisan tiasa papanggih ker basa eta teh.

Emotion: happy
Biasana kasakit jalma teh bisa ditandai ku ayana ciduh nu kaluar tina baham. Tah sababaraha panyakit nu diindikasi ku ayana ciduh teh nyaeta kahiji panas dalam atawa sariawan. Tah hal ieu teh bisa nyebabkeun bijilna ciduh loba sabab nyeuri dina bagean bahan atawa tikoro sabab ayana sariawan atawa panas dalam. Nu kadua nyaeta gigi berlubang. Tah ieu ge bisa ditandai ku bijil terus-terusan ludah dina baham sabab naha nyeuri tina gigi nu bolong tea. Nu katilu nyaeta ayana penyakit dina organ dalam tubuh. Tah kade mun ngelay wae ge bisa jadi tanda yen organ bagian dalam teh aya nu gangguan atawa aya nu kana panyakit, jadi we teu bisa ngontrol ciduh sorangan.

Emotion: disgusted
Didi geus sabulan sok karasa eungap nu diparengan jeung batuk. Tuluy bapakna mawa Didi ka dokter jang dipariksa. Pas dipariksa ku dokter, ternyata hasilna Didi teh kena panyawat asma jeung bronkhitis akut. Mun katiisan teuing sok eungap, mun salah makan tuangeun sok eungap, mun cape teuing ge sok eungap. Eungapna teh sok nepi ka bengek, irungna sok kembang kempis saking hesena napas. Dadana malahan mah sok nyeuri mun keur karasa teh, komo mun diparengan ku batuk. Didi kudu berobat jalan salila genep bulan jeung tong telat nginum obat unggal poe. Didi ge dititah tong loba teuing aktivitas bisi panyakitna karasa.

Emotion: surprise
Mindeng mun naek angkutan umum utamana beus sok loba nu ngarasa mual hayang utah, jadi maranehna mawa keresek lantaran bisi utah dina beus. Tapi sabenerna mah leuwih alus mun urang ngantisipasi supaya teu utah, lantaran mun utah dina keresek ge tetep batur ngarasa geuleuh, komo deui aya sora-sora nu matak batur oge ngarasa hayang utah. Rasa mual hayang utah eta bisa diatasi ku ngadahar permen jahe atawa minuman nu ngandung jahe. Urang bisa oge ninyuh teh make jahe, dahar kueh jahe, jeung sajabana. Tapi kudu diinget, ngadahar jahe oge ulah kaleuleuwihi, cukup 0,5 nepikeun ka 1,5 gram jahe unggal poe ngameh teu mual pas keur di perjalanan.

Emotion: disgusted
Lamun aya babaturan nu sok nyoro pagawean urang, tong diantep wae sabab engkena jadi kabiasaan kitu. Tah mun aya babaturan nu kitu teh kudu dibere pamahaman. Kahiji, ajak ngobrol ngeunaan maksudna ngalakukeun hal eta. Tanya kunaon nepi ka wani nyoro pagawean batur padahal apal eta teh goreng. Nu kadua nyaeta bejaan yen kalakuan nu kitu yeh goreng, sabab bisa ngadukeun batur, oge bisa nyieun manehna kaleungitan babaturan bahkan pagawean na sorangan. Nu katilu nyaeta bere peringatan supaya manehna teu wanieun deui jiga kitu, komo ka batur mah. Sabab ngarugikeun batur pisan. Komo mun nepi ka pagawean nu berarti mah atawa proyek gede.

Emotion: angry
Mun rumasa gaduh panyakit babari seueul mah mending tong ngiring ka pasar, sabab di pasar loba pisan kaambeu sagala rupa bangbauan. Oge kudu ngahindar tina sagala hal anu mantak seueul kana angen, misalna bau hanyir, bau parfum nu nyelek, jeung sagala rupa bangbauan. Kudu bisa riksa ka diri sorangan, mun apal sensitif ka bau, kudu ngahindari bau eta masing jauh-jauh. Jadi, gaduh kasakit sensitif teh kudu apik pisan kana bangbauan nu kaambeu, ulah nepi ka maksakeun. Misalna ngambeu bau hanyir, kudu buru-buru ngahindar supaya teu seueul jeung komo mun nepi ka ongkek mah. Yuk kenali senstifitas diri sorangan jeung jauhan hal nu micu na!

Emotion: disgusted
Dampak mindeng maen game di antarana. Kasehatan mata kaganggu, ninggali layar komputer atawa gawai lila teuing pas maen game otomatis bakal nyieun kasehatan mata jadi nurutn, mimiti ti mata cape, minus nambahan, nepikeun ka ruksask saraf mata. Nyeri sendi, pas maen game teu sadar diuk ngabungkuk atawa rebahan. Posisi diuk ieu lain posisi diuk anu sehat. Lamun dieuk dina posisi nu salah lila teuing, eta bisa nyieun otot karasa kaku jeung nyeri sendi. Tuluy jadi kurang sosialisasi, sabab biasana bakal leuwih milih maen komputer di imah daripada maen di luar jeung babaturan. Akibatna, bakal jadi canggung atawa kurang bisa ngomong lamun kudu bersosialisasi jeung lingkungan sabudureunna.

Emotion: sad
Dinten ayeuna, kadua dintenna abdi ditinggalkeun orang tua ka luar kota. Biasana sagala tos nyampak pami uih sakola teh, ieu sagala padamelan bumi kudu dikerjakeun ku nyalira. Ti mimiti uih sakola eh sasapu, ngepel, masak sangu, tuluy beberes barang-barang kumbaheun jiga piring, gelas, sendok, jeung alat masak. Mun nuju hoream masak mah sok meser we bari liwat uih sakola. Tapi mun keur purun mah sok masak we nyalira. Abdi ngarasakeun kacape mamah nu ungga dinten ngagawean ieu sadayana ku nyalira, malahan kadang masakna ge kan dina skala sakulawargaeun. Abdi teu bisa ngabayangkeun bosenna mamah jeung capena kudu kikieuan unggal dinten. Tidieu abdi ngarasa bersyukur gaduh mamah nu luar biasa bageur. Mungmung mamah aya keneh, abdi jangji bakal ngabantuan anjeunna jeung ngabagjakeun anjeunna. Yuk urang ngabungahkeun indung meungpeung aya keneh! sabab mun tos teu aya mah kaduhungna moal kakira.

Emotion: sad
Di Bulan Nopember kamari abdi janten relawan kanggo kagiatan pelatihan anu peserta na teh ti sababaraha negara di Asia-Pasifik. Aya nu ti Indonesia, Malaysia, Thailand, Brunei, Samoa, India, jeung Kenya. Sadayana ngobrol ngangge bahasa Inggris. Abdi oge janten tiasa latihan nyarios bahasa Inggris. Abdi tiasa kenalan jeung diajar ti peserta anu macem-macem budaya na. Maraneh na teh balageur pisan teu pernah ngaremehkeun arurang anu teu apal nanaon. Abdi oge resep tataros perkara budaya negara anu sanes dibandingkeun jeung budaya Indonesia. Aya peserta ti Malaysia anu hapal tembang-tembang ti Indonesia. Abdi oge ngenalkeun sababaraha kadaharan Indonesia sapertos gorengan, seblak, jeung sajabana.

Emotion: happy
Naha masih seueur urang Indonesia anu masih nyampah? "Upami masarakat taat kana aturan kalayan miceun sampah di tempatna, teras naon tugas tim jeruk?"
Hal ieu anu ngajadikeun kuring jadi gelo, kuring hayang miceun jalma jauh ngagunakeun jarian nu disimpen dina kantong kuring, lajeng abdi maréntahkeun maranéhna pikeun nyokot runtah. Saur abdi, aya sababaraha alesan masyarakat urang masih keneh remen nyampah: Kurangna atikan ti leuleutik ti kulawarga inti, sanajan palaksanaan ajaran anu paling krusial dimimitian ti jero kulawarga, kaasup ajaran ngeunaan pentingna ngajaga. barang beresih jeung miceun runtah di tempatna. Undang-undang sareng sanksi-sanksina teu acan tangguh, upami dibandingkeun sareng Jepang sareng nagara-nagara maju sanesna, urang tebih pisan perkawis aturan ngajaga kabersihan sareng miceun sampah, atanapi runtah anu dibuang, total dendana dimimitian ti 2 juta dugi ka 12 juta rupiah per jalmi.

Emotion: disgusted
.Preloved ayeuna jadi trend, utamana di kalangan masarakat kota anu resep fashion. Dipikawanoh ogé salaku barang pra-milik, aya loba hal anu ngabalukarkeun pre-dipikacinta pikeun jadi trend. Alesan utama bisa jadi sabab rék nyimpen duit jeung mindahkeun ka hal nu leuwih penting. Aya ogé  teu saeutik jalma anu resep ngagunakeun barang bekas (kadua) tibatan meuli anu anyar terus aya deui alesan séjén, contona alatan fenomena pemanasan global jeung gerakan aksi ramah lingkungan beuki teu puguh. nah kumargi eta abdi biasana barang siga baju jeung jaket di pasar cimol gede bage nu kaasup baju preloved atanapi urut, mantap sih biasa na bisa meunang abdi diharga mirah

Emotion: happy
Di gebug atawa di teungeul eta  teu sakabehna mangrupa kakerasan. Baheula keur jaman sakola lamun urang ngalangar peraturan guru guru bisa ngagebug urang, tapi gebug eta mah teu parah jeung tujuan na alus ameh urang bisa leuwih disiplin keur ka baikan urang kahareupna. Tapi ayeuna aturan eta geus di hapus, rek kumaha alesan nana, kakerasann tetep kakerasan, teu meunang di lakukeun. Jaman ayeuna geus lob apisan lembaga parlindungan jeung pasal pasal anu ngadukung jeung ngalindungann jelema tina kakerasan naon wae, undang undang na jelas. Jadi urang teu kudu sieun, urangberhak ngambek jeung teu tarima lamun di kerasan asal alesan jeung buktina kuat.

Emotion: angry
Henteu aya anu langkung sedih tibatan sedih nalika ditolak di universitas impian anjeun. Nanging, aya sababaraha cara anjeun tiasa ngatasi kasedih sareng tetep maju ngalakonan hirup. Kahiji, anjeun kudu ngarti yen hasil nu teu sajalan jeung harepan anjeun teu salawasna tungtung dunya. Aya seueur universitas anu tiasa janten pilihan anu pas, janten cobian milarian anu sanes anu tiasa nyumponan kabutuhan anjeun. Kadua, cobian milarian sababna naha anjeun ditolak di universitas ideal anjeun. Ieu tiasa ngabantosan anjeun ngartos kalemahan anjeun sareng milarian cara pikeun ningkatkeun diri anjeun ka hareupna. Katilu, cobian ngahubungkeun sareng jalma anu tiasa masihan dukungan sareng dorongan. Kasedih sering disababkeun ku perasaan nyalira, janten milarian babaturan atanapi kulawarga anu tiasa ngadangukeun sareng masihan dukungan tiasa ngabantosan anjeun langkung tenang.

Emotion: sad
Tahap awal nyaéta pikeun ngahaluskeun aranjeunna janten hiji. Teu perlu perlakuan husus, cukup nempatkeun eta dina wadahna lajeng ngancurkeun eta sagala cara. Naha taneuh, ditumbuk atanapi nganggo téknik sanés. Pikeun ngadamel patty ukuranana sakitar 7 séntiméter, peryogi kirang langkung 500.000 laleur. Anggap waé jumlah ieu leres upami jutaan laleur anu katangkep teras langsung digiling sareng ngahasilkeun adonan patty anu padet. Henteu aya bahan khusus dina bentuk rempah-rempah, ieu laleur sorangan parantos ngagaduhan rasa sorangan nurutkeun para pecinta. Henteu ngan ukur anjeun kedah ngadamel patty, warga damel di sekitar ieu ku ngadamel kueh panas atanapi ngan saukur ngagoreng. Ningali habitatna anu pikageuleuheun, saha anu hoyong ngadahar laleur ieu? Tapi, henteu salawasna naon anu katingali goréng ogé ngahasilkeun kauntungan anu goréng ogé, anjeun terang. Saha anu nyangka yén patty anu didamel tina laleur ieu ngagaduhan gizi anu luhur. Malah mun dibandingkeun jeung burger biasa, nilai gizi bisa ngahontal 7 kali.

Emotion: disgusted
Di sakolaan mindeng dihina cempor, hideung, atawa iteung. Pedah warna kulit urang hideung jeung poek. Nepikeun pernah hiji waktu mah ku sabab teu kuat dihina wae rek galelut. Mimitina mah pas urang rek kaluar soalna keur istirahat jam sakola. Pas geus nepi lawang panto kaluar, tuluy babaturan di tukang teh nyauran "Hideung kamana?" Urang langsung malik bari molotot tuluy ngomong, "Naon ari sia hideung-hideung weh, aing ge boga ngaran, goblog!" "Ari maneh meuni jol-ojol nyorongot, naon ngajak gelut? Wani ka aing? Tembal manehanana." Na da aing mah teu sieun ka sia" ku urang di tembalan. Tuluy urang nyampeurkeun ka manehanana, tapi kaburu dicegar ku ketua kelas. Akhirna mah dipisahkeun supaya teu galelut. 

Emotion: angry
Salah sahiji idola abdi dina bidang olahraga nyaeta tim JRT (Junior Rafting Team). JRT mangrupakeun tim putri arung jeram nu asalna ti Citarik, Sukabumi. Tim JRT teh awal mula kabentukna tahun 2008, basa anggota timna usia SD keneh. Ti saumuran sakitu tos mulai latihan arung jeram. Tah sataun saberes dibentuk teh JRT sering ngilu kajuaraan jeung selalu jadi juarana. Mimiti ngiringan kejuaraan dunia teh tahun 2015, dugi ka ayeuna tahun 2022 ge masih keneh ngaboyong medali. Terakhir kamari kejuaraan dunia di Bosnia, ngaborong medali emas, jadi juara umum. Tim JRT teh anggota na aya tujuh urang. Dina sagala kejuaraan aung jeram teh pasti we tim ieu nu ngaboyong medali emas teh. Ti mimiti kejuaraan daerah jiga porprov, kejurnas, nepi ka kejuaraan dunia.

Emotion: happy
Ngarasa geuleuh kana dahareun buruk teh normal. Malah rarasaan hina pikeun kadaharan ruksak teh kudu pisan dibogaan keur manusa. Geuleuh kana hiji hal nyaeta mekanisme awak pikeun nyingkahan hal-hal anu tiasa ngabahayakeun awak urang. Kadaharan anu ruksak teh nyaeta salah sahiji hal anu tiasa ngabahayakeun awak urang. Dahareun busuk tangtu loba ngandung bakteri sareng kuman nu bisa ngainfeksi awak jeung ngabalukarkeun panyakit. Geuleuh dahareun manja nyaeta mekanisme awak pikeun ngahindarkeun infeksi sareng panyawat anu disababkeun ku bakteri. Janten wajar wae urang ngarasa jijik kana tuangeun busuk, eta normal sareng sae. Ulah nganggap jalma teu ngahargaan dahareun lamun eta dahareun emang ruksak atanapi buruk.

Emotion: disgusted
Abdi mineng mondok di kosan rerencangan lantaran teu sempet balik ka imah pedah teu aya angkot lamun peuting-peuting. Pernah hiji poe abdi kapaksa kedah nginjeum acuk ka rerencangan lantaran isukna kedah kuliah deui. Manehna teu gaduh seeur acuk lantaran acuk manehna nuju diseuseuh, abdi langsung nyandak hiji acuk jeung hiji calana anu aya di kosan manehna, pas abdi nganggo calana eta ka tukang sangu koneng kanggo meser sarapan, si ibu tukang sangu koneng ngabejaan ka kuring yen calana kuring bolong. Abdi langsung nutupan calana eta make keresek ti si ibu, untung we teu kapanggih ku jalmi anu sanes, ngan aya si ibu hungkul di dinya. 

Emotion: shame
Ulah buru-buru mawa harta karun balik, mun inggali kana aturan pamarentah, urang nu manggihan harta karun teh kudu ngalaporkeun heula ka nagara. Pastikeun buru-buru ngalaporkeun ka nagara lantaran kabeh penemuan harta karun atawa benda cagar budaya di Indonesia dilindungi ku undang-undang, nyaeta UU Nomor 11 Tahun 2010 ngeunaan Cagar Budaya. Jadi saha wae nu manggihan benda atawa bangunan cagar budaya, wajib ngalaporkeun ka instansi nu berwenang di bidang kabudayaan, Kepolisian Negara Republik Indonesia, jeung instansi terkait paling lila 30 poe pas manggih. Awalna mah emang reuwas kudu ngalaporkeun heula ka nagara mun manggih harta karun teh, sabab kan dipikiranna teh urang sorangan nu manggih naha bet kudu dibikeun ka nagara. Tapi masuk akal mun eta teh bisa wae harta nagara. Tapi pas harita mah urang dibere kompensasi pas harta karun dicokot ku pamarentah.

Emotion: surprise
Kadaharan anu kotor sigana henteu pikaresepeun, tapi eta mangrupikeun sumber gizi anu penting pikeun seueur jalma di nagara berkembang. Kade dahar kadaharan beresih jeung aman, tapi urang oge kudu ngarti yen teu sadaya jelema boga akses sarua. Ku muka pikiran jeung hate urang, urang bisa ngarti jeung napsirkeun dahar kadaharan kotor salaku bagian tina budaya jeung kabutuhan hirup di nagara berkembang. Ngabantosan jalma-jalma anu kurang beruntung ngagaduhan akses kana tuangeun anu langkung bersih sareng langkung aman mangrupikeun hal anu urang tiasa laksanakeun pikeun ningkatkeun kualitas kahirupan. Ngartos yen tuangeun kotor sanes hal anu tiasa dicontoan, tapi mangrupikeun kanyataan kahirupan pikeun seueur jalma di nagara berkembang. 

Emotion: disgusted
Rasa kasieun nguciwakeun batur sabenerna alus, berarti bener-bener paduli ka batur. Ngan jadi bahaya lamun rasa kasieun eta tuluy nguasaan diri sorangan. Hal eta bisa ngarobah energi positif nu aya jadi emosi negatif ka batur nu di sabudureun. Aya cara-carana ngameh bisa mereskeun rasa kasieunan eta. Nu kahiji kaluar ti zona nyaman, sabab aya di zona nyaman tuluy bakal aya rasa kasiieun anu dirasakeun. Kudu mimiti ngobrolkeun naon nu aya dina pikiran ka batur nu dianggap bisa dipercaya. Nu kadua omongan batur ulah diasupkeun kana hate, naon nu ku batur rasakeun henteu jadi urusan jeung masalah. Nu terakhir yakin ka diri sorangan, hal ieu bisa dimimitian ku kenal ka diri sorangan.

Emotion: sad
Hirup sorangan artina tinggal sorangan jeung ngurus rupa-rupa hal atawa kabutuhan lainna teu make bantuan ti batur. Biasana nu milih hirup sorangan teh sabab ngaharepkeun kabebasa. Tapi sanajan kitu ge, tangtu aya kaleuwihan jeung kakurangan hirup sorangan nu kudu dipertimbangkeun. Boh tina segi finansial, kasehatan, atawa kaamanan. Kaleuwihanna hirup sorangan bisa dahar, sare, jeung mereskeun gawean di mana wae. Teu kudu menta izin batur pas rek ngalakukeun hiji hal, jeung ngalatih kemandirian siga ngatur duit, kaberesihan, jeung kasehatan. Tapi aya oge kakurangan hirup sorangan nyaeta euweuh nu maturan pas keur butuh jadi hese oge meunangkeun bantuan. Tuluy resiko masalah kaamanan nu leuwih luhur dibandingkeun lamun hirup babarengan jeung batur.

Emotion: sad
Mun nuju di POM bensin, mun bade ka cai teh kudu bebeja heula ka sopir atawa ka kenek bus, ulah jangji indit wae. Loba kajadian nu keur ka cai di rest area teh tinggaleun ku bus sabab teu bebeja heula. Biasana mah nu katinggaleun na sok ibu-ibu.Tah nu kieu teh kudu diantisipasi oge da ngarugikeun diri sorangan jeung batur oge. Mun tinggaleun bus ge tong sok panik deuih, sampeurkeun we agen bus nu aya didinya supaya bisa ngilu kana bus ditukangeunna. Tong nepi ka kalah panik sorangan. Mantak ge nanaon teh kudu teratur supaya urang na oge teu katinggaleun bus.

Emotion: surprise
Cara nimu harta karun nu bernilai teh bisa diakalan. Mimiti, teangan tempat jiga leuweung anu boga kisah sajarah jaman penjajahan, bisa jadi tempat bekas panyumputan pribumi atawa bisa tempat terjadina perang. Nu kadua nyaeta tangtukeun tempat mana nu rek di eksplor. Nu katilu nyaeta datangan tempatna tuluy salusur make alat metal detector. Nu kaopat nyaeta gali tempat nu jadi titik harta karun nu kadeteksi ku alat metal detector. Geus kitu mah tinggal gali nepi ka barangna kapanggih. Biasana mangrupa perlengkapan perang, aksesoria nu ditimbun dina taneuh, atawa aya oge pakean baja nu dipake perang. Geus kitu tinggal kumpulkeun tuluy bawa balik.

Emotion: surprise
Seueur pisan conto goreng anu kedah janten panutan kanggo anu langkung ngora, kuring sering ningali budak leutik miceun jajan plastik bekas ka mana waé, upami diingetkeun, aranjeunna bakal nunjuk ka jalma dewasa sanés anu sampah, nyaéta dewasa ngan ukur miceun sampah sembarangan. Kurangna kasadaran masarakat ngeunaan pentingna ngajaga kabersihan sareng miceun sampah dina tempatna, sanaos sampah ngarusak diri, janten naha kedah dibuang? Moal diganggu ku batur? Kabiasaan, enya, kabiasaan anu alus bakal mawa pangaruh anu hadé, kabiasaan anu goréng ogé bakal mangaruhan pangaruh anu goréng, kabiasaan ngaramékeun, bakal terus dilaksanakeun dugi ka palaku sadar yén éta kabiasaan henteu saé, tapi ngarobih kabiasaan nyaéta tina tangtu hese pisan, sehese meupeuskeun batu ku cai ngeclak sanajan terus ngeclak.


Emotion: disgusted
Jalmi anu sieun kana jarum suntik atawa tindakan medis anu ngalakukeun suntik disebutna Trypanophobia. Rasa sieun ieu teu ngan dialaman ku budak leutik hungkul tapi oge ku urang dewasa. Biasana sahari atawa sababaraha jam sateuacan disuntik jalmi anu gaduh kasieun ieu bakal ngarasakeun sababaraha tanda di antarana nyaeta jantung anu gancang pisan, tekanan darah naik ti biasana, lengeun ngageter, napasna gancang, kesangan, nyeri hulu, lemes, hariwang, nepika pingsan. Biasana jalmi anu ngalaman kasieun ieu disebabkeun ku pangalaman anu kirang sae baheula, gaduh kulawargi anu fobia oge, ngalaman parobahan kimia dina otakna, loba teuing disingsieunan ku batur, jeung seeur teuing maca informasi negatif ngeunaan jarum suntik. 

Emotion: fear
Aya loba rupa rupa jinis lamun urang di berekeun surprise ulang tahun. Mimiti na urang pasti ngarasa bungah tapi oge reuwas teu sangka tuluy ceurik haru kusabab bungah yen babaturan urang teh inget keneh kana poenan ulang tahun urang, nepi ka maneh na ngusahakeun ngajieun surprise. Surprise ulang tahun teh henteu ngan soal kado atawa kueh ulang tahun na, leuwih ti sakabeh eta nyaeta bisa bisa jadi salah sahiji wujud perhatosan jeung wujud kayaah babaturan urang ka diri urang. Tapi urang oge kudu merlaku keun sabalik na ka babaturan urang lamun maneh na ulang tahun. Hubungan anu kieu teh lamun tuluy di jaga bisa ngajadikeun leuwih akrab keur manjangkeun silaturahmi.

Emotion: surprise
Kuring sakali ngalaman kajadian anu ngerakeun pisan nalika ujian. Basa eta kuring teh nuju ngiringan ujian kangge lebet kuliah, tah poe eta teh kuring nganggo acuk si bapa. Nalika kuring lebet ka ruang ujian, epek teh aya budak lalaki gigireun kuring nu acukna teh sami jeung kuring, meni sarua pisan. Tah geus era kitu teh, jol aya jalmi anu dipengker kuring kalah nyarios, "Ih eta acukna sarua, ciee", kacida pisan eta mah, beuki era we kuring teh. Meni hayang ninggang  da ka jalema eta, untung tadi si mamah ngabekelan jaket, jadi tungtungna kuring make jaket eta we da era. Salila ujian, kuring teu bisa fokus kusabab kajadian eta, asa hoyong geura uih da kuring teh, geus teu paduli ngke nilai na sabaraha oge, da geus kaburu era, pokonamah hoyong geura uih. Saatos kajadian eta kuring alim nganggoan acuk si bapa deui da bisi sarua jeung batur.

Emotion: shame
Di taun 2018 abdi janten salah sahiji siswa anu tiasa daftar SNMPTN di sakola. SNMPTN nyaeta salah sahiji seleksi asup perguruan tinggi negeri nganggo nilai rapor, janten urang teu kedah ngerjakeun ujian deui. Seleksi ieu dilaksanakeun ku sakola, sakola milih sababaraha siswa abu tiasa asup kuota kanggo daftar ka perguruan tinggi. Abdi daftar ka jurusan Ilmu Hukum Universitas Padjadjaran, ngan hiji pilihan hungkul. Sabenerna mah urang tiasa milih dua pilihan. Basa dinten anu nangtukeun saha nu katarima SNMPTN abdi janten salah sahiji anu teu katarima SNMPTN padahal abdi tos mihareup pisan sangkan tiasa katarima, janten abdi teh teu kedah diajar deui kanggo tes ujian tulis anu hese.

Emotion: sad
Kamacetan nu biasana terjadi di Indonesia teh disebabkeun ku sababaraha faktor. Salian kacilakaan, kamacetan oge bisa disebabkeun tina ayana parkir kandaraan sembarangan di sisi jalan nu ngahalangan sabagean jalan, pengendara nu teu taat kana rambu lalu lintas, jeung sajabana. Tah, lolobana mah masyarakat teh can ngarti keneh kana rambu lalu lintas nu aya di Indonesia. Minimna literasi jeung minimna sosialisa ka utamana masyarakat daerah, ngajadikeun informasi rambu lalu lintas teh teu dipahami secara kaseluruhan. Jadi we mun berkendara teh sok sangeunahna wae nepi kadang nyebabkeun macet. Ku kituna, yuk urang pahami deui jeung baca deui ngeunaan rambu lalu lintas supaya bisa nyegah macet!

Emotion: angry
Salaki sieun pisan disuntik. Waktos harita nyeri huntu kuatka teu jadi da sieun di suntik. Mulai ti riweuh di gawe, nepi ka hayang ngudag setoran (kabeneran gawe jadi supir ojol). Tah saminggu katukang kantorna ngayakeun vaksin keur karyawanna, ahirna mah tanpa ngahindar kudu hayang, mun teu maneh na teu bisa asup ka kantor. Sumanget ti kuring jeung kolot kuring nu geus divaksinasi samemehna. Babaturan na nepika ngomong, " ahirna bisa si Ucok (sebutan salaki) menang suntik". Padahalnya ieu teh vaksin kadua anu bakal di pasihan kirang langkung dua minggu deui. Ku kituna pami sieun disuntik cobian sumanget heula ka anu sieun keur disuntik, ulah ngasingsieunan.

Emotion: fear
Pedah aya nu deukeut jeung dosen mata kuliah, jadi manehanana nilaina leuwih unggul tibatan nu sejen. Padahal mun sacara objektif mah, ditinggali tina kahadiran, jeung nilai ujian oge urang leuwih gede. Naha manehanana nu jarang asup tapi bisa meunangkeun nilai A? Sedengkeun urang jeung nu sejenna meunangkeun nilai B? Mun jadi dosen atawa pengajar teh kuduna adil, contoan mahasiswa ku paripolah sorangan. Komo ieu dilingkungan pendidikan anu rata-rata dijerona teh jelema terdidik, nu kuduna nyontoan ka nu diajarna. Ulah nepikeun perlakuan teu adil ieu diconto ku nu sejen, padahal eta teh paripolah nu teu bener, nu teu kudu pisan diconto.

Emotion: angry
Aya sababaraha alesan naha perusahaan ngalakukeun PHK. Ngurangan biaya jadi salah sahiji alesanna, sabab PHK jadi cara perusahaan ngurangan pengeluaran. Hal ieu dilakukeun lamun perusahaan teu boga cukup bati jang nutupan sagala pengeluaran. Perusahaan oge sakapeung mah ngalakukeun PHK lamun ngarasa perlu ngaleungitkeun sababaraha posisi nu dianggap kaleuleuwihi jang operasional perusahaan leuwih efisien. Kamajuan teknologi oge nu akhirna loba karyawan di PHK sabab maranehna bisa digantikeun ku ayana robot. Salah sahijina pagawean nu digantikeun ku robot teh nyaeta tukang nungguan karcis parkir, ayeuna mah geus ku online. Tuluy perusahaan dibeuli atau digabung oge jadi salah sahijina alesan di PHK, sabab aya parobahan dina pingpinanna atawa arah perusahaanna.

Emotion: sad
Kumaha nyimpen duit balanja? Di tengah kaayaan jeung kaayaan ékonomi nu teu pasti, nyaho kumaha carana nyimpen duit bisa jadi Jurusalamet finansial. Ku kituna, ieu kiatna: 1. Mariksa barang-barang kabutuhan anu masih aya di imah jeung nyieun daptar balanjaan. Keur kitu kudu mariksa hiji-hiji, ti mimiti bahan kadaharan, inuman, nepi ka parabot mandi, nepi ka sabun cuci. Ku cara éta, anjeun moal mésér barang anu teu perlu atanapi kaleuleuwihan. 2. Bandingkeun harga di toko online sareng harga anu biasa anjeun mésér di mall atanapi supermarkét. Upami teras anjeun mendakan diskon ageung sareng harga murah, naha henteu mésér di e-commerce sareng toko online? Utamana upami aya pengiriman gratis janten henteu peryogi biaya tambahan. Disagigireun bisa meuli kalawan harga nu leuwih murah, balanja online ogé leuwih ekonomis sabab teu kudu mayar parkir, teu merlukeun ongkos transportasi, sarta ngan meuli nu peryogi wae !! nah pan sisana bisa dibeulikeun ka barang nu dipikaresep !!

Emotion: happy
Basa nuju aya kegiatan organisasi di kampus, abdi sering uih wengi pisan sabab kedah nguruskeun kagiatan. Biasana abdi uih sok nebeng ka rerencangan. Hiji poe, abdi uih wengi nyalira bari leumpang sajauh sakilo meter sabah rerencangan nu biasa ditebengan na teu datang. Keur anteng leumpang, aya sora lengkah sapatu di tukangeun abdi. Abdi mikirna oh meureun satpam nu nuju patroli. Tapi makin jauh makin kadangu deukeut eta sora. Abdi ngalieuk we ka tukang, eh euweuh sasaha. Ti dinya abdi langsung murigrig pisan bari deg-d,egan saha nu nuturkeun titadi. Balas ku sieun, abdi ngagancangan leumpang supaya tereh nepi ka kostan. Sanepina di kostan abdi langsung dihaudung make selimut sabab sieun pisan.

Emotion: surprise
Ngojay mangrupa salasahiji kagiatan olah raga anu mindeng diasupkeun kana kurikulum pelajaran, salain dijadikeun bahan pangajaran di sakola, olahraga anu hiji ieu ogé mangrupa jenis olahraga anu kacida pikaresepna sarta cukup dipikaresep ku balaréa. Kusabab salian ti janten jinis latihan anu pikaresepeun, jinis latihan ieu ogé tiasa ngajantenkeun awak anjeun seger sareng fit. tapi di balik olahraga anu pikaresepeun, sababaraha urang masih ngarasa sieun atanapi panik nalika ngalakukeun olahraga anu hiji ieu. Panik mangrupikeun jinis trauma psikologis, saleresna éta mangrupikeun hal anu alami pisan kajantenan ka jalma, biasana ieu kajadian ka jalma anu parantos lami trauma nalika ngojay. Bisa jadi salah sahijina trauma kalelep atawa jalma anu ngalaman trauma cai, ku kituna lamun keur ngojay némbongkeun rasa panik anu teu bisa dileungitkeun.

Emotion: fear
Pas keur jalan-jalan ka pasar, abdi nyimpang heula ka hiji musola leutik anu aya di sisi jalan lantaran geus waktosna netepan. Abdi kapaksa nyimpang ka musola ieu lantaran Ashar mah waktosna ngan sakedik, janten sateuacan balanja kuring ngahaja netepan heula supados balanja na teu kaburu-buru. Pas abdi bade abdas di musola abdi ningal kamar cai na anu kotor pisan, aya baju anu dipoe jeung aya baju anu nuju dikeeum dina ember. Kamar cai na oge beueus jeung aya bau nu teu ngeunah. Abdi asalna hayang indit wae lantaran geleuh, tapi di dinya teu aya musola deui. Aya oge kamar cai anu sanesna malah leuwih kotor. 

Emotion: disgusted
Pas kakeunaan ciduh batur jeung ngarasa geuleuh, aya sababaraha hal nu bisa dilakukeun jang meredakan rasa teu nyaman eta. Mimiti pastikeun jang ngaberesihkeun area nu kakeunaan ciduh ku sabun atawa cai nu beresih. Ulah ngagosok area eta ku cara nu tarik teuing, lantaran hal eta bisa ngaruksak kulit atawa kondisi bisa leuwih parah. Saenggeus kitu, coba ngatur napas sacara lalaunan jeung teratur. Dina kaayaan siga kieu, mindeng perasaan hariwang jeung geuleuh bisa memicu respon fisik siga detak jantung nu gancang atawa perasaan teu nyaman di beuteung. Ku ngatur napas jeung ngarelaksasikeun diri urang sorangan, hal eta bisa mantuan ngurangan intensitas respons emosional nu urang rasakeun.

Emotion: disgusted
Panic attack mangrupakeun salah sahiji gangguan kasehatan mental anu disebabkeun ku sababaraha faktor. Nu kahiji nyaeta stress atawa depresi. Jadi, mun jalma geus ngarasa stres atawa depresi mah bisa babari atawa boga potensi jang kaserang panic attack. Nu kadua nyaeta boga riwayat trauma pelecehan seksual keur leutikna, jadi nepi ka gede teh timbul kecemasan berlebih nu ujungna bisa micu panic attack. Nu katilu nyaeta ngonsumsi minuman kafein nu tinggi. Biasana mun berlebihan teuing dina ngonsumsi inuman berkafein, bisa nimbulkeun sababaraha gejala, nu paling parah nyaeta nimbulkeun panic attack. Mantak, sabisa mungkin kudu bisa ngontrol emosi diri sorangan jeung ngaluapkeun emosi ka tempat nu tepat.

Emotion: fear
Panik atanapi sieun sawaktos rem blong teh wajar kusabab ieu th perkawis nu teu duga-duga. Nanging urang kudu sadar tong nika ngalakukeun perkawis-perkawis nu tiasa ngabahayakeun atanapi nyilakakeun. Sawaktos rem blong urang teh kudu berpikir jernih mikirkeun cara kumaha ngerenkeun mobil nu remna blong. Urang kudu nempo situasi jalam tur mere tanda ka pengendara nu sejen upami rem mobil urang teh blong. Tanda nu tiasa urang anggo nyaeta ngahurungkeun lampu sen atanapi ngalambai-lambaikeun kain ka luar jandela. Upami kapaksaa kudu nabrakkeun mobil, arahkeun mobil ka benda nu tiasa ngaminimalisir karusakaan tur bahaya tabrakan, sapertos kesik, pageur awi, taneuh, jeung sajabana.

Emotion: fear
Basa nuju mondok di teun rerencangan, sapertos biasana abdi sareng rerencangan ulin di teras imahna, ulin badminton jeung karet. Pas tos waktosna emam siang, mamahna ngageroan urang kanggo emam. Pas bade nyandak piring, abdi teu kahaja mepeuskeun piring lantaran pananganna leeur. Abdi reuwas pisan, langsung meresan eta piring lantaran bisi nyilakakeun batur, komo ieu sanes di imah sorangan. Sataos meresan abdi langsung kaluar, teu wani tuang lantaran era sakaligus sieun jeung ngarasa salah pisan. Tapi teu lila rerencangan abdi langsung ngabujuk abdi kanggo emam, mamahna hariwang bisi abdi malah gering lantaran teu acan tuang. Abdi langsung menta hampura ka mamahna sabari nyandak emam. 

Emotion: fear
Lamun kasadaran urang dilatih, urang bakal bisa sadar yén nalika urang ambek aya kasenangan; Ieu naon ngajadikeun jalma ngarasa kawas aranjeunna addicted kana amarah, laun ngabentuk kana kabiasaan. Naha anjeun ambek ka diri anjeun?
Panginten anjeun henteu sadar naon anu nyababkeun amarah anjeun sareng bingung kumaha cara nungkulanana, janten anjeun nyalira nyalira.
Naon anu tiasa dilakukeun?
Kahiji, urang kudu sadar lamun aya amarah ngadalikeun pikiran. Anjeun tiasa nyobian pikeun manggihan ngeunaan latihan yoga anu pohara mantuan dina ngaronjatkeun kasadaran.
kadua Sakali urang sadar urang ambek, coba nuliskeun parasaan nu dirasakeun. Nganalisis naon anu nyababkeun émosi négatip ieu. Saatos sababaraha catetan, kana waktosna anjeun bakal tiasa mendakan pola sareng anu nyababkeun amarah bakal langkung katingali; ti dieu anjeun bisa manggihan solusi katuhu pikeun ngeureunkeunana.

Emotion: angry
Teu aya anu hoyong sono penerbanganna. Tapi, sabagian jalma ngahaja sono kana jadwal hiberna kusabab rupa-rupa kaayaan, sapertos macét, gangguan kendaraan, macét, sareng anu sanésna. Ninggalkeun sababaraha jam sateuacan jadwal penerbangan mangrupikeun solusi supados anjeun henteu tinggaleun. Ieu sababaraha hal anu anjeun kedah laksanakeun saatos sono penerbangan anjeun: 1. Ngobrol sareng maskapai Tong panik. Langsung ngobrol sareng perwakilan maskapai sareng dugikeun yén anjeun aya di tukangeun jadwal. Sababaraha maskapai gaduh aturan teu katulis anu ngamungkinkeun aranjeunna ngabantosan tiket pesawat kanggo penerbangan salajengna. Upami untung, jalma-jalma ieu tiasa dibantosan mesen tikét deui tanpa dikenai biaya pinalti. Kitu ogé lamun ngabéjaan maskapai sateuacanna. Contona, nelepon aranjeunna nalika nyangkut dina lalulintas sarta manggihan eta teu mungkin nyekel hiber. 2. Pertimbangkeun modus transportasi anu sanés. Upami maskapai henteu daék mesen anjeun tikét pesawat pikeun jadwal anu sanés tanpa pinalti, langkung saé anjeun mertimbangkeun mésér tikét pikeun jadwal dinten sanés atanapi milarian maskapai alternatif.

Emotion: surprise
Éta basajan, oke? Kami henteu pernah isin nganggo baju pasangan sareng kabogoh, babaturan atanapi kulawarga ageung dina waktos atanapi acara. Naha coba? Enya, sabab geus silih kenal. Sajaba ti éta, sabab momen geus rencanana. Janten, anjeun duaan terang sareng henteu kaget nalika anjeun ngagem baju anu sami. Sareng sering kajantenan di luar sana, urang ngarasa éra nalika nganggo baju anu sami, persis, kembar, katingalina sami, sareng jalma anu urang henteu terang, ogé dina kaayaan anu teu direncanakeun. Lamun geus direncanakeun saperti acara reuni atawa kantor, urang sorangan bakal ngarasa leuwih siap jeung kaharti. sabab sanajan harga baju anu dipakéna, dina kaayaan normal, sabagian jalma bakal leuwih nyaman lamun harga baju anu dipakéna teu dipikanyaho ku jalma réa.

Emotion: shame
Kamajuan téknologi ngajadikeun pagawéan ogé robih. Sajumlah padamelan manusa diprediksi bakal diganti ku robot atanapi nganggo mesin otomatis kalayan harepan tiasa damel langkung gancang sareng ngirangan kasalahan.
Otomatisasi tenaga kerja ieu katingalina gancangan kusabab pandémik Covid-19, saur laporan PTI. Panaliti di Forum Ékonomi Dunia ngungkabkeun yén perusahaan di India ngagancangkeun otomatisasi sareng digitalisasi di luhur rata-rata global.

Éta ogé tiasa ngajantenkeun masa depan damel langkung awal, saur studi salami sataun ngeunaan épék automation di gaw sareng prospek revolusi robot. Halaman India Times nyatakeun yén meureun aya 85 juta padamelan anu leungit dina lima taun dina skala sedeng sareng ageung dina 15 industri sareng 26 ékonomi.

Emotion: angry
Basa nuju jalan-jalan di New York, Indi nembean ngarasakeun nu ngaranna kesel jeung jengkel sabab penampilanna nu di hina ku bule. Indi emang unggal poe diditu sok make wae tiung, ka mana-mana ge tara leupas ti tiung. Hiji poe, Indi keur popotoan di sisi jalan nu alus jang spot foto. Jol we aya bule datang ujug-ujug ngamaki Indi sabab penampilanna nu make tiung jeung sabab aktivitasna nu keur popotoan. Indi dituduh anggota teroris nepi ka disurungkeun leungeunna. Indi teu pati nanggapi, tuliy ngaleos we ka tempat sejen nu leuwih aman. Indi ngarasa jadi kaum minoritas nu pasti dihina ku minoritas.

Emotion: angry
Upami urang ngarasa ieun sawaktos aya bencana alam, eta teh perasaan nu biasa dialaman ku jalma. Faktana, penelitian nunjukkeun upami seueur jalma ngarasakeun parasaan sieun dina ngalaman rupa-rupi bencana alam. Bencana alam tiasa janten pangalaman nu pikasieuneun pikeun babaraha urang kusabab rupa-rupi alesan. Pikeun sabagian jalam, situasi dimana manehna teu nyaho nanaon ujug-ujug bencana ieu nu nyieun sieun teh. Jalma sejen mungkin wae sieun kusabab sieun tatu atanapi kaleungitan jalma nu dipikanyaah. Tur nu sejenna mungkin wae ngarasa sieun kusabab paturay panghareupan dina ngalaman bencana alam ieu. Naon wae alesanna, penting kudu dieinget upami urang teu sorangan dina kasieunan ieu.Seueur jalma nu ngaraskeun perkawis nu sarua sawaktos bencana alam.

Emotion: fear
Ngajaga kabersihan bumi penting pisan upami anjeun henteu hoyong serangga asup ka bumi. Tamu anu teu diondang ieu biasana muncul di daérah anu poék, beueus sareng kotor sapertos kamar mandi, gudang sareng dapur. Hama sapertos reungit, kecoa, beurit sareng kadal lain waé berpotensi mawa panyakit, tapi ogé tiasa ngarusak perabotan. ps sareng trik kontrol hama ieu pikeun ngusir sareng ngajaga hama bumi anjeun gratis. Jaga kabersihan dapur Salah sahiji kamar di imah anu rawan jadi tempat nyarang hama nyaéta dapur, utamana dapur anu kotor jeung beueus. Kami ngarékoméndasikeun anjeun ngabersihan dapur sacara teratur, khususna bagian anu disumputkeun sapertos sela-sela kompor, laci méja sareng kabinet. Pastikeun salawasna nyadiakeun semprot disinféktan pikeun ngusir hama nu datang. Jaga kamar mandi bersih Pikeun ngajaga kamar mandi bébas tina kecoak sareng reungit, bersihkeun kamar mandi unggal dinten. Pastikeun kamar mandi beresih jeung garing. Pastikeun solokan henteu mampet ku partikel rambut sareng sabun sareng tetep ditutup. Léngkah-léngkah leutik ieu bakal ngajaga kamar mandi anjeun higienis sareng bébas hama pikeun waktos anu langkung lami.

Emotion: disgusted
Mindeng oge kajadian diperlakukeun teu adil teh di lingkungan kulawarga sorangan, siga mun boga argumen atawa ibaratna teu sapuk kana hiji hal pasti ditentang ku kolot sorangan. Majarkeun teh ulah ngalawan kanu leuwih kolot, atawa kudu ngelehan kanu leuwih leutik. Patarosanna, emang mun nu kolot geus tangtu bener? Naha nu leutik ulah nyangkal kanu leuwih kolot? Hal ieu teu adil lantaran umur henteu jadi patokan manehanana bener atawa salah. Ieu mah acan oge ngomong geus dicap ngalawan, padahal kan alusna mah didengekeun heula. Jeung wajar atuh mun urang mela diri urang sorangan mun enya ngarasa bener mah? Lain ieu mah acan oge ngomong geus dibungkam titah cicing.

Emotion: angry
Genderuwo anak. Ieu kajadian munggaran kuring patali jeung dunya mistis. Kajadian di hiji rumah makan di Jakarta Utara, baheulana aya kolam renang. Kuring keur leumpang deukeut kolam renang bari nungguan dahareun dianteurkeun, harita kuring nempo hiji budak leutik jongkok deukeut kolam renang jeung hiji awakna bengkok pisan jeung manehna muka sungut-tapi lamun manehna muka sungutna, sungut na. kosong. Taya létah, euweuh huntu. Barang wungkul. Sirah sétan di kamar mandi kampus lantai tilu. Kuring henteu weruh, manéhna mindeng bangs sirah na kana panto kamar mandi jeung hovers deukeut leungeun-dryer. Untungna, upami anjeun nyarios yén anjeun masih hoyong ngartos sareng ngeureunkeun sakedap, teraskeun deui.

Emotion: fear
Hiji peuting waktu kuring balik ti pagawean kuring ngarasa sieun pisan, sabab kaayaan jalan teh sepi tur geus sore. Peuting harita kuring di tengah jalan ngarasa aya anu nuturkeun kuring tapi kuring henteu terang saha anu nuturkeun kuring, kusabab sieun sareng waspada kuring nyepetkeun jalan supados kuring henteu dituturkeun. Tapi tetela eta jelema teh leumpangna beuki gancang, kuring lumpat ka hiji tempat anu rada rame. Harita teh kuring ngawani-wani balik deui neangan saha anu nuturkeun. Waktu di hiji tempat anu rada rame kuring langsung ngahubungi kolot kuring, nitah lanceuk kuring datang ngajemput kuring sabab kuring sieun dituturkeun ku jelema anu teu wawuh. Teu sababaraha lila lanceuk kuring datang jeung kuring balik ka imah tur salamet teu kirang nanaon.

Emotion: fear